سەکینە پەروانە
سەکینە پەروانە (لەدایکبووی ١٩٨٨ لە قۆچان) بەندکراوێکی سیاسیی کوردە. سەکینە لە کوردەکانی خوراسانە و نیشتەجێی باشووری کوردستان بووە.

دەستبەسەرکردن 
سەکینە پەروانە ٧ی شوباتی ٢٠٢٠ - ١٨ی ڕێبەندانی ٢٧١٩ی کوردی بە بیانووی دیدار لەگەڵ بنەماڵەکەی لەلایەن ھێزە ئیتلاعاتییەکانی سپای پاسدارانی شۆڕشی ئیسلامی لە شاری سلێمانی دەستبەسەر و ڕەوانەی ئێران کراوەتەوە و بۆ ماوەی دە ڕۆژ لە زیندانەکانی سنە و مەریوان ڕاگیراوە و دواتر نێردراوەتە زیندانی ئێڤینی تاران.

حوکم 
 ١٧ی ئایاری ٢٠٢٠ - ٢٨ی بانەمەڕی ٢٧٢٠ لەلایەن لقی بیست و شەشی دادگای شۆڕشی تاران بە تۆمەتی تێکدانی ئاسایشی وڵات لە ڕێگەی ئەندامییەتی حیزبەکانی دێموکرات و کۆمەڵە، بە ٥ ساڵ زیندان و ٢ ساڵ بێبەریکردن لە ئەندامییەتی ڕێکخراوە سیاسییەکان مەحکووم بوو.
 گەلاوێژی ھەمان ساڵ لە دادگایەکی تر بە تۆمەتی ئاژاوەنانەوە لە زیندان، ٢ ساڵ زیندانی تری بەسەردا سەپا.

زیندانەکان 
 گرتووخانەکانی سنە و مەریوان.
 گرتووخانە ئێڤین.
 بەندی سێی گرتووخانەی قەرچەک لە وەرامین.
 چوار ڕۆژ داوتر بۆ ماوەی بیست و پێنج ڕۆژ، نەخۆشخانەی دەروونپزیشکیی ئەمیناوا.
 ١٤ی پووشپەڕی ٢٧٢٠ دیسان گرتووخانە ئێڤین
 ٢٧ی تشرینی یەکەم - ٦ی خەزەڵوەر بۆ گرتووخانە شاری قۆچان.
 ١٤ی کانوونی یەکەمی ٢٠٢٠ - ٢٤ی سەرماوەزی ١٣٩٩ زیندانی ناوەندیی مەشھەد.

لێدان و ئەشکەنجە 
 سەکینە پەروانە سەرەڕای سێ مانگی ئەوەڵی دەستبەسەربوونی لە کاتەکانی دیکەشدا کەوتووەتە بەر توندوتیژی و ئەشکەنجەی کاربەدەستانی زیندانەکان؛ کە ئاسەوارەکان بەسەر جەستەیییەوە دیارن.
 خاکەلێوی ١٣٩٩ سەکینە لە زیندانی ئێڤین دەستی دایە بەرزکردبەوەی ئاڵای کوردستان و درووشمدان و درووشمنووسین؛ کە کەوتە بەر پەلاماری دڕندانە و ڕەوانەی نەخۆشخانەی دەروونیش کرا و دوو ساڵ دەستبەسەربوونی تریشی بۆ بڕاوە.
 لەلایەن زیندانییانی بەندی سێی قەرچەک کەوتە بەر لێدان.

مانگرتن 
 ٢٥ی ئایاری ٢٠٢٠ - ٥ی جۆزەردان، بەھۆی ڕاگرتنی لەو بەندەی زیندانی قەرچەک مانی لە خواردن گرت. (بەندەکە تایبەتە بە تاوانە مەترسیدارەکان و سزادراوانی مادەھۆشبەرەکان و ئەوانی لەبەر کێشەی ماڵییەوە دەستبەسەر کراون)
 ٥ی ئەیلوولی ٢٠٢٠ - ١٥ی خەرمانانی ٢٧٢٠ بەھۆی دەربڕینی ھاوخەمی لەگەڵ بنەماڵەی پارێزەرێکی کورد لە باکووری کوردستان، کە بە مانگرتن لە خواردن لە زیندانەکانی تورکیا گیانی سپارد، مانی لە خواردن گرت.
 ١٠ی خەزەڵوەری ١٣٩٩ بەھۆی دەربڕینی ناڕەزایەتی لە بەرامبەر ئەگەری ڕەوانەکردنی لە قۆچانەوە بۆ زیندانی ئیسفەھان. سەکینە لە ھەشتەمین ڕۆژی مانگرتنەکەیدا لێوەکانی دوورییەوە.
 ٢٢ی ئایاری ٢٠٢١ - ١ی جۆزەردانی ٠٠ ١٤ بە مەبەستی دەربڕینی ناڕەزایەتی لە ھەمبەر بێبەشبوون لە خزمەتگوزاریی پزشکی و بەردەوامبوونی دوورخستنەوەی و مانەوەی لە مەشھەد مانی لە خواردن گرتەوە.

سەرچاوەکان 

کوردەکانی ڕۆژھەڵاتی کوردستان
ژنانی سیاسیی کورد
لەدایکبووانی ١٩٨٨